pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ธนาคารออมสินร่วมทำงานจิตอาสาเฉพาะกิจ พร้อมอาสาปฏิบัติงานในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช รัชกาลที่ 9
วันศุกร์ที่ 27 ตุลาคม 2560
ธนาคารออมสินร่วมทํางานจิตอาสาเฉพาะกิจ พร้อมอาสาปฏิบัติงานในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช รัชกาลที่ 9
ธนาคารออมสินร่วมทํางานจิตอาสาเฉพาะกิจ พร้อมอาสาปฏิบัติงานในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช รัชกาลที่ 9
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า วันนี้ (25 ตลาคม 2560) ได้มีพิธีรับมอบสิ่งของพระราชทานสําหรับจิตอาสา โดยคณะผู้บริหาร พนักงาน และลูกจ้างธนาคารออมสิน ได้ร่วมเป็นจิตอาสาเฉพาะกิจงานพระราชพิธีถวายพระเพลิงพระบรมศพ เนื่องในพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช รัชกาลที่ 9 ด้วยสํานึกในพระมหากรุณาธิคุณที่พระองค์ทรงมีต่อธนาคารออมสิน และทรงมีต่อปวงพสกนิกรชาวไทยอันหาที่สุดมิได้ ซึ่งพวกเรารู้สึกปลาบปลื้มใจเป็นอย่างยิ่งที่ได้มีส่วนร่วมแสดงความอาลัยรัก น้อมส่งเสด็จพระบาทสมเด็จพระปรมินทรมหาภูมิพลอดุลยเดช ในพระราชพิธีถวายพระเพลิงพระบรมศพ ในวันที่ 26 ตุลาคม 2560
นอกจากนี้ ธนาคารออมสิน ยังได้ร่วมกับสํานักงานเขตพญาไท ตกแต่งศาลาสําหรับรับรองหน่วยงานราชการและประชาชนที่มาถวายดอกไม้จันทน์ที่วัดไผ่ตัน ซอยพหลโยธิน 15 ถนนพหลโยธิน การจัดนิทรรศการเทิดพระเกียรติและถวายความอาลัยพระบาทสมเด็จพระปรมินทรมหาภูมิพลอดุลเดช รัชกาลที่ 9 ในชื่อนิทรรศการ “ทรงสถิตในดวงใจไทยนิรันดร์” ตลอดจนมีการตกแต่งภูมิทัศน์บริเวณหน้าธนาคารออมสิน ตามแนวเกาะกลางถนนตั้งแต่หน้าธนาคารออมสิน ไปจนถึงบริเวณด้านหน้าวัดไผ่ตัน จัดเป็นซุ้ม ประกอบด้วยภาพพระบรมฉายาลักษณ์ พระราขดํารัสของรัชกาลที่ 9 ตลอดจนสัญลักษณ์ต่างๆ ที่สื่อถึงพระองค์ พร้อมด้วยการปลูกต้นดาวเรืองตลอดแนวเกาะกลางถนนระยะทางดังกล่าว
“พี่น้องประชาชนในพื้นที่และประชาชนทั่วประเทศ ร่วมน้อมส่งเสด็จพระบาทสมเด็จพระปรมินทรมหาภูมิพลอดุลยเดช ในพระราชพิธีถวายพระเพลิงพระบรมศพ ในห้วงเดือนตุลาคมนี้ด้วยการตกแต่งบริเวณหน้าบ้านด้วยดอกดาวเรืองร่วมถวายส่งเสด็จได้เช่นกัน เพื่อเป็นสัญลักษณ์แห่งความจงรักภักดีต่อพระองค์ ซึ่งเราจะเห็นได้ทุกๆ บ้านด้วย ทุกๆ อาคารสถานที่ทั้งของรัฐ เอกชน และประชาชนทั่วไป” นายชาติชาย กล่าว
ทั้งนี้ สืบเนื่องจาก สมเด็จพระเจ้าอยู่หัวมหาวชิราลงกรณ บดินทรเทพยวรางกูร ได้พระราชทานพระราชานุญาตให้จัดตั้ง “จิตอาสาเฉพาะกิจ งานพระราชพิธีถวายพระเพลิงพระบรมศพ” ขึ้น เพื่อเป็นการรวมพลังความรักอันมีค่า รวมพลังน้ําใจ ของปวงชนชาวไทยทุกหมู่เหล่าที่จะน้อมถวายแด่ พระบาทสมเด็จพระปรมินทรมหาภูมิพลอดุลยเดช รัชกาลที่ 9 ซึ่งเปิดรับสมัครตั้งแต่วันที่ 1-30 กันยายน 2560 โดยผู้สมัครจะได้รับสิ่งของพระราชทาน ได้แก่ เสื้อโปโล ธ สถิตในดวงใจไทยนิรันดร์ หมวกแก๊ป ผ้าพันคอ และปลอกแขน โดยสํานักพระราชวังได้แจ้งยอดผู้เข้าสมัครจิตอาสาเฉพาะกิจฯ ตั้งแต่วันที่ 1-30 กันยายน มีประชาชนทั้งในและต่างประเทศร่วมสมัครจํานวนรวมทั้งสิ้น 4,006,825 คน แบ่งเป็นผู้ที่ลงทะเบียนสมัคร ณ สถานเอกอัครราชทูตและสถานกงสุลไทยในต่างประเทศ 93 แห่ง จํานวน 8,603 คน ผู้ที่ลงทะเบียนสมัคร ณ สํานักงานเขต 50 เขต ของกรุงเทพมหานคร จํานวน 311,894 คน, ผู้ที่ลงทะเบียนสมัคร ณ สนามเสือป่า มีจํานวน 52,085 คน และผู้ที่ลงทะเบียนสมัคร ณ ที่ว่าการอําเภอ 874 แห่ง ในต่างจังหวัดทั่วประเทศ มีจํานวนรวมทั้งสิ้น 3,634,423 คน
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการแสดงผลงานการออกแบบเครื่องแต่งกายจากโครงการพัฒนาลายผ้าและผลิตภัณฑ์จากผ้าไทยร่วมสมัยชายแดนใต้ ปี 2562
วันจันทร์ที่ 2 กันยายน 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการแสดงผลงานการออกแบบเครื่องแต่งกายจากโครงการพัฒนาลายผ้าและผลิตภัณฑ์จากผ้าไทยร่วมสมัยชายแดนใต้ ปี 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการแสดงผลงานการออกแบบเครื่องแต่งกายจากโครงการพัฒนาลายผ้าและผลิตภัณฑ์จากผ้าไทยร่วมสมัยชายแดนใต้ ปี 2562
วันที่ 1 กันยายน 2562 เวลา 16.00 น. ณ ลานหน้าศูนย์การค้าเซ็นทรัลเวิลด์ นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการแสดงผลงานการออกแบบเครื่องแต่งกายจากโครงการพัฒนาลายผ้าและผลิตภัณฑ์จากผ้าไทยร่วมสมัยชายแดนใต้ ปี 2562 Contemporary Southern Batik by OCAC โดยมีนางยุพา ทวีวัฒนะกิจบวร รองปลัดกระทรวงวัฒนธรรม นางสาววิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัย ผู้บริหารกระทรวงวัฒนธรรมและผู้แทนหน่วยงานที่เกี่ยวข้อง เข้าร่วม ทั้งนี้ โครงการดังกล่าวเป็นการนําผลงานการออกแบบเครื่องแต่งกายและผลิตภัณฑ์จากแนวคิดภูมิปัญญาท้องถิ่นภาคใต้ โดยดีไซเนอร์ชาวไทยและนักออกแบบจากอาเซียนมาจัดแสดงแฟชั่นโชว์และนิทรรศการ ระหว่างวันที่ 29 ส.ค.-1 ก.ย. 2562 ณ ศูนย์การค้าเซ็นทรัลเวิลด์
รัฐบาลไทย-ข่าวทำเนียบรัฐบาล-การปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2562 ระหว่างวันที่ 28 ธันวาคม 2561 ถึง วันที่ 3 มกราคม 2562 พบการกระทำผิด จำนวน 123 คดี คิดเป็นเงินค่าปรับ 1.85 ล้านบาท
วันศุกร์ที่ 4 มกราคม 2562
การปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2562 ระหว่างวันที่ 28 ธันวาคม 2561 ถึง วันที่ 3 มกราคม 2562 พบการกระทําผิด จํานวน 123 คดี คิดเป็นเงินค่าปรับ 1.85 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นางสดศรี พงศ์อุทัย รองอธิบดีกรมสรรพสามิต รักษาการในตําแหน่งที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลัง กับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการ ที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภค ให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2562 (ระหว่างวันที่ 28 ธันวาคม 2561 - 3 มกราคม 2562) พบว่ามีการกระทําผิด จํานวน 123 คดี คิดเป็นเงินค่าปรับ 1.85 ล้านบาท โดยแยกเป็น
- สุรา จํานวน 69 คดี คิดเป็นเงินค่าปรับ 0.58 ล้านบาท
- ยาสูบ จํานวน 34 คดี คิดเป็นเงินค่าปรับ 1.07 ล้านบาท
- ไพ่ จํานวน 1 คดี คิดเป็นเงินค่าปรับ 0.003 ล้านบาท
- น้ํามันและผลิตภัณฑ์น้ํามัน จํานวน 8 คดี คิดเป็นเงินค่าปรับ 0.10 ล้านบาท
- รถจักรยานยนต์ จํานวน 6 คดี คิดเป็นเงินค่าปรับ จํานวน 0.06 ล้านบาท
- สินค้าอื่น ๆ จํานวน 5 คดี รวมเป็นเงินค่าปรับ 0.04 ล้านบาท
โดยมีของกลางแยกเป็นน้ําสุรา จํานวน 748.645 ลิตร ยาสูบ จํานวน 2,308 ซอง ไพ่ จํานวน 12 สํารับ น้ํามันและผลิตภัณฑ์น้ํามัน จํานวน 15,120.000 ลิตร รถจักรยานยนต์ จํานวน 4 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-รัฐมนตรีช่วย สมชายฯ เปิดการประชุม APEC SME Business Forum และกล่าวปาฐกถาพิเศษ เรื่อง SME Transformation 4.0 ณ นครเซินเจิ้น สาธารณรัฐประชาชนจีน
วันอังคารที่ 27 พฤศจิกายน 2561
รัฐมนตรีช่วย สมชายฯ เปิดการประชุม APEC SME Business Forum และกล่าวปาฐกถาพิเศษ เรื่อง SME Transformation 4.0 ณ นครเซินเจิ้น สาธารณรัฐประชาชนจีน
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมการประชุม APEC SME Business Forum และกล่าวปาฐกถาพิเศษ เรื่อง SME Transformation 4.0 ณ นครเซินเจิ้น สาธารณรัฐประชาชนจีน
วันนี้ (27 พฤศจิกายน 2561) เวลา 09.25 น. นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมการประชุม APEC SME Business Forum และกล่าวปาฐกถาพิเศษ เรื่อง SME Transformation 4.0 ณ นครเซินเจิ้น สาธารณรัฐประชาชนจีน โดยมีผู้บริหารระดับสูงของสํานักงานส่งเสริมวิสาหกิจขนาดกลางและขนาดย่อม ประเทศไทย รัฐมนตรีและหัวหน้าคณะผู้แทนจากประเทศต่างๆ คณะทูตานุทูต รัฐมนตรีช่วยว่าการกระทรวงอุตสาหกรรมและเทคโนโลยีสารสนเทศ ประธานสภาการค้า และผู้ประกอบการท้องถิ่น สาธารณรัฐประชาชนจีน ร่วมงาน โดยในช่วงบ่าย รัฐมนตรีช่วยว่าการกระทรวงอุตสาหกรรม ได้กล่าวแสดงวิสัยทัศน์ หัวข้อ SME Transformation towards the Fourth Industrial Revolution อีกด้วย
รัฐบาลไทย-ข่าวทำเนียบรัฐบาล- ปลัดกระทรวงยุติธรรม ร่วมการอภิปรายในกิจกรรมคู่ขนานของประเทศไทย ร่วมกับสำนักงานป้องกันยาเสพติดและปราบปรามอาชญากรรมแห่งสหประชาชาติ
วันพฤหัสบดีที่ 17 พฤษภาคม 2561
ปลัดกระทรวงยุติธรรม ร่วมการอภิปรายในกิจกรรมคู่ขนานของประเทศไทย ร่วมกับสํานักงานป้องกันยาเสพติดและปราบปรามอาชญากรรมแห่งสหประชาชาติ
ปลัดกระทรวงยุติธรรม ร่วมการอภิปรายในกิจกรรมคู่ขนานของประเทศไทย ร่วมกับสํานักงานป้องกันยาเสพติดและปราบปรามอาชญากรรมแห่งสหประชาชาติ
ในวันพุธที่ ๑๖ พฤษภาคม ๒๕๖๑ เวลา ๑๔.๒๐ น. (ตามเวลาท้องถิ่น)
ณ กรุงเวียนนา สาธารณรัฐออสเตรีย
ในระหว่างการปฏิบัติภารกิจเข้าร่วมการประชุม
คณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๒๗
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ได้รับเชิญให้เข้าร่วมการอภิปรายในกิจกรรมคู่ขนานของประเทศไทย
ร่วมกับสํานักงานป้องกันยาเสพติดและปราบปรามอาชญากรรมแห่งสหประชาชาติ
(UN Office on Drugs and Crime – UNODC)
ในหัวข้อ Synchronizing security and trade agendas in Southeast Asia
โดยมีผู้ร่วมอภิปราย ประกอบด้วย นายสุริยา จินดาวงษ์ อธิบดีกรมอาเซียน
Mr. Jean-Luc Lemanhie ผู้อํานวยการฝ่ายวิเคราะห์นโยบายและงานสาธารณะ สํานักงาน UNODC
และ Mr. Jeremy Douglas ผู้แทน UNODC ประจําภูมิภาคเอเชียตะวันออกเฉียงใต้และแปซิฟิก
โดยปลัดกระทรวงยุติธรรมได้ชี้ให้เห็นถึงความสําคัญของการสร้างสมดุล
ระหว่างเศรษฐกิจข้ามพรมแดนกับประเด็นความมั่นคงปลอดภัย
ซึ่งจําเป็นต้องอาศัยความร่วมมือในการบริหารจัดการชายแดน (border management) ที่มีประสิทธิภาพ
ตลอดจนกลไกด้านกฎหมายที่เกี่ยวข้อง
รัฐบาลไทย-ข่าวทำเนียบรัฐบาล-พม. โดยศูนย์ช่วยเหลือสังคม สายด่วน 1300 จับมือสถานเอกอัครราชทูตอังกฤษ ประจำประเทศไทย ร่วมช่วยเหลือผู้ประสบปัญหาทางสังคมชาวอังกฤษ รวม 20 ราย ตั้งแต่เดือน ต.ค. 59 ถึงปัจจุบัน
วันพฤหัสบดีที่ 20 กรกฎาคม 2560
พม. โดยศูนย์ช่วยเหลือสังคม สายด่วน 1300 จับมือสถานเอกอัครราชทูตอังกฤษ ประจําประเทศไทย ร่วมช่วยเหลือผู้ประสบปัญหาทางสังคมชาวอังกฤษ รวม 20 ราย ตั้งแต่เดือน ต.ค. 59 ถึงปัจจุบัน
พม. โดยศูนย์ช่วยเหลือสังคม สายด่วน 1300 จับมือสถานเอกอัครราชทูตอังกฤษ ประจําประเทศไทย ร่วมช่วยเหลือผู้ประสบปัญหาทางสังคมชาวอังกฤษ รวม 20 ราย ตั้งแต่เดือน ต.ค. 59 ถึงปัจจุบัน
วันนี้ (20 ก.ค. 60) เวลา 11.00 น.นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์เปิดเผยว่า สถานเอกอัครราชทูตอังกฤษ ประจําประเทศไทย มีหนังสือขอบคุณกระทรวงการพัฒนาสังคมและความมั่นคงของมนุษย์ (พม.) ในส่วนของศูนย์ช่วยเหลือสังคม สายด่วน 1300 ที่ให้ความช่วยเหลือผู้ประสบปัญหาทางสังคมชาวอังกฤษที่พํานักในประเทศไทยอย่างเต็มศักยภาพ อีกทั้งใส่ใจต่อการดูแลรายกรณีต่างๆ อย่างเต็มที่ มาโดยตลอด
นายณรงค์กล่าวต่อว่า กระทรวง พม. โดย ศูนย์ช่วยเหลือสังคม สายด่วน 1300 ได้สนับสนุนการดําเนินงานอย่างบูรณาการร่วมกับสถานเอกอัครราชทูตอังกฤษ ประจําประเทศไทย โดยให้ความช่วยเหลือผู้ประสบปัญหา ทางสังคมชาวอังกฤษที่พํานักในประเทศไทย ด้วยการประสานความร่วมมือและส่งต่อความช่วยเหลือไปยังพัฒนาสังคมและความมั่นคงของมนุษย์จังหวัด (พมจ.) และบ้านพักเด็กและครอบครัว (บพด.) ซึ่งเป็นหน่วยงานสังกัดกระทรวง พม. ในพื้นที่ เพื่อขอความช่วยเหลือในการลงพื้นที่เยี่ยมเพื่อตรวจสอบข้อเท็จจริง และดําเนินการให้ความช่วยเหลือ ในด้านต่างๆ รวมทั้งติดตามและรายงานผลการให้ความช่วยเหลือ นอกจากนี้ ได้มีการประชุมประจําเดือนร่วมกัน เพื่อวางแนวทางในการดุแลช่วยเหลือและติดตามผู้ประสบปัญหาทางสังคมชาวอังกฤษ ทั้งนี้ กระทรวง พม. โดยศูนย์ช่วยเหลือสังคม สายด่วน 1300 ได้ให้ความช่วยเหลือผู้ประสบปัญหาทางสังคมชาวอังกฤษรวมจํานวนทั้งสิ้น 20 ราย ตั้งแต่เดือนตุลาคม 2559 จนถึงปัจจุบัน
"ทั้งนี้ สําหรับประชาชนที่พบเห็นหรือประสบปัญหาทางสังคม สามารถขอความช่วยเหลือได้ที่ศูนย์ช่วยเหลือสังคม สายด่วน 1300 บริการ 24 ชั่วโมง ซึ่งกระทรวง พม. พร้อมประสานหน่วยงานที่เกี่ยวข้องเพื่อดําเนินการช่วยเหลือต่อไป”นายณรงค์กล่าวในตอนท้าย
รัฐบาลไทย-ข่าวทำเนียบรัฐบาล-กสร.เรียกสอบนายจ้าง บูรณะหอระฆังวัดพระยาทำเหตุลูกจ้างเสียชีวิต
วันพฤหัสบดีที่ 27 กันยายน 2561
กสร.เรียกสอบนายจ้าง บูรณะหอระฆังวัดพระยาทําเหตุลูกจ้างเสียชีวิต
กรมสวัสดิการและคุ้มครองแรงงาน เรียกสอบข้อเท็จจริงนายจ้าง หาเหตุลูกจ้างเสียชีวิตและบาดเจ็บระหว่างดําเนินการบูรณะหอระฆังวัดพระยาทําวรวิหาร หากพบไม่ปฏิบัติตามกฎหมายดําเนินคดีทันที
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยถึงกรณีเหตุการณ์หอระฆังวัดพระยาทําวรวิหาร เขตบางกอกน้อย กรุงเทพฯ ทรุดตัวจนเป็นเหตุให้เสียชีวิตและได้รับบาดเจ็บขณะดําเนินการบูรณะว่า จากการสอบข้อเท็จจริงของพนักงานตรวจความปลอดภัยในเบื้องต้นทราบว่า ขณะเกิดเหตุลูกจ้างกําลังทําการยกฐานหอระฆังด้วยการดีดด้วยแม่แรง โดยมีลูกจ้างลงไปปฏิบัติงานใต้ฐาน หอระฆัง แต่พื้นดินมีอาการทรุดทําให้เหล็ก(บีม)ที่ใช้ยึดแม่แรงเกิดการเบียดกันจนทําให้หอระฆังเกิดการ ทรุดตัวและมีเศษวัสดุหล่นลงมาจนเป็นเหตุให้ลูกจ้างบาดเจ็บและเสียชีวิต ทั้งนี้พนักงานตรวจความปลอดภัยได้ออกหนังสือเชิญนายจ้างให้มาพบเพื่อสอบข้อเท็จจริงในวันที่ 2 ตุลาคมนี้ หากตรวจสอบพบนายจ้างไม่ปฏิบัติตามกฎหมายจะดําเนินคดีทันที โดยอัตราโทษสูงสุดของการไม่ปฏิบัติตามกฎหมายเกี่ยวกับ ความปลอดภัยในการทํางานคือมีโทษจําคุกไม่เกิน 1 ปี ปรับไม่เกิน 4 แสนบาท หรือทั้งจําทั้งปรับ
อธิบดีกสร. กล่าวเพิ่มเติมว่า อุบัติเหตุในการทํางานที่เกิดขึ้นแต่ละครั้งก่อให้เกิดความสูญเสีย ทั้งต่อผู้ประสบเหตุ ครอบครัว นายจ้างเองก็มีความผิดและถูกดําเนินคดีตามกฎหมาย อย่างไรก็ตาม การประสบอันตรายจากการทํางานเป็นเรื่องที่สามารถป้องกันได้เริ่มต้นด้วยการปฏิบัติตามหลักเกณฑ์ ที่กฎหมายกําหนด นายจ้างที่มีข้อสงสัยเกี่ยวกับกฎหมายความปลอดภัยในการทํางานสอบถามได้ที่ กองความปลอดภัยแรงงานโทรศัพท์ 0 2448 9128-39 สํานักงานสวัสดิการและคุ้มครองแรงงานกรุงเทพมหานครพื้นที่ 10 พื้นที่ สํานักงานสวัสดิการและคุ้มครองแรงงานจังหวัดทุกจังหวัด หรือที่ โทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล- ผู้ช่วยรมว.วธ. เป็นประธานในพิธีเปิดงานวันสถาปนามหาวิทยาลัยเกษตรศาสตร์ วิทยาเขตศรีราชา ปีที่ ๒๕ และงานเกษตรศรีราชาแฟร์ ครั้งที่ ๑๕ ประจำปี ๒๕๖๓
วันศุกร์ที่ 21 สิงหาคม 2563
ผู้ช่วยรมว.วธ. เป็นประธานในพิธีเปิดงานวันสถาปนามหาวิทยาลัยเกษตรศาสตร์ วิทยาเขตศรีราชา ปีที่ ๒๕ และงานเกษตรศรีราชาแฟร์ ครั้งที่ ๑๕ ประจําปี ๒๕๖๓
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานในพิธีเปิดงานวันสถาปนามหาวิทยาลัยเกษตรศาสตร์ วิทยาเขตศรีราชา ปีที่ ๒๕ และงานเกษตรศรีราชาแฟร์ ครั้งที่ ๑๕ ประจําปี ๒๕๖๓
วันที่ ๒๑ สิงหาคม ๒๕๖๓ เวลา ๑๐.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานในพิธีเปิดงานวันสถาปนามหาวิทยาลัยเกษตรศาสตร์ วิทยาเขตศรีราชา ปีที่ ๒๕ และงานเกษตรศรีราชาแฟร์ ครั้งที่ ๑๕ ประจําปี ๒๕๖๓ โดยมี นายวิวัฒน์ มหาผลศิริกุล รองผู้ว่าราชการจังหวัดชลบุรี อธิการบดีมหาวิทยาลัยกษตรศาสตร์ รองอธิการบดีวิทยาเขตศรีราชา ผู้บริหาร นิสิตและนักศึกษาของมหาวิทยาลัยเกษตรศาสตร์ หน่วยงานภาครัฐ ภาคเอกชน เข้าร่วมงาน ณ อาคาร ๑๓ พลศึกษา มหาวิทยาลัยเกษตรศาสตร์ วิทยาเขตศรีราชา จังหวัดชลบุรี
รัฐบาลไทย-ข่าวทำเนียบรัฐบาล-ก.อุตฯ ดึงบิ๊กเอกชน จับคู่พัฒนาเศรษฐกิจฐานชุมชน ชูบ้านเทโพ อยุธยาเป็นต้นแบบเกาะกระแสออเจ้า
วันอังคารที่ 24 เมษายน 2561
ก.อุตฯ ดึงบิ๊กเอกชน จับคู่พัฒนาเศรษฐกิจฐานชุมชน ชูบ้านเทโพ อยุธยาเป็นต้นแบบเกาะกระแสออเจ้า
ผู้ตรวจราชการกระทรวงอุตสาหกรรม เป็นประธานกิจกรรมนําผู้ประกอบการพี่ใหญ่(big brother)เยี่ยมชมหมู่บ้านท่องเที่ยวชุมชน บ้านเทโพ
เมื่อวันที่ 23 เมษายน 2561/จ.พระนครศรีอยุธยา เวลา 09.00-13.00 น. นางเบญจมาพร เอกฉัตร์ ผู้ตรวจราชการกระทรวงอุตสาหกรรม เป็นประธานกิจกรรมนําผู้ประกอบการพี่ใหญ่(big brother)เยี่ยมชมหมู่บ้านท่องเที่ยวชุมชน บ้านเทโพ โดยมี big brother ของจังหวัดพระนครศรีอยุธยา 11 ราย จากนิคมฯ บางปะอิน และนิคมฯ บ้านหว้า(ไฮเทค) พร้อมเจ้าหน้าที่ส่วนราชการที่เกี่ยวข้อง เช่น สนง.อุตสาหกรรมจังหวัด ท่องเที่ยวและกีฬา พัฒนาชุมชน วัฒนธรรม รวมจํานวน 60 คนเข้าร่วม
ทั้งนี้ได้ลงพื้นที่สํารวจจุดท่องเที่ยวต่างๆ และหาความต้องการ เพื่อเข้าไปช่วยส่งเสริมชุมชนดังกล่าว เช่น โครงการหน้าบ้านหน้ามอง การร่วมเข้ากิจกรรมตามเทศกาลประเพณีท้องถิ่น การพัฒนาเห็ดตับเต่า ฯลฯ ด้วยความสมัครใจและสอดคล้องกับ csr โรงงาน ซึ่งมี นายไพรัตน์ เพชรยวน นายอําเภอบางปะอิน นายศุภฤกษ์ กลั่นกล้า นายกองค์การบริหารส่วนตําบลสามเรือน และนายณัฐพล รื่นถวิล ผู้ใหญ่บ้าน ให้การต้อนรับคณะ ณ บ้านเทโพ ต.สามเรือน อ.บางปะอิน จ.พระนครศรีอยุธยา
ในการนี้ เวลา 13.00-15.00น. ได้เยี่ยมชมกลุ่มทํามีดอรัญญิก ซึ่งกระทรวงฯ จะร่วมพัฒนาผลิตภัณฑ์และบรรจุภัณฑ์ สู่การเป็นของขวัญของฝาก(gift)แก่นักท่องเที่ยว โดยมี นายวินัย ยินดีวิทย์ กลุ่มมีดวินัยรวยเจริญ ให้การต้อนรับ
รัฐบาลไทย-ข่าวทำเนียบรัฐบาล-สธ. มอบ 4 นโยบายปี 62 สร้างความเชื่อมั่นการให้บริการ
วันจันทร์ที่ 24 ธันวาคม 2561
สธ. มอบ 4 นโยบายปี 62 สร้างความเชื่อมั่นการให้บริการ
กระทรวงสาธารณสุข มอบแนวทางการปฏิบัติงานในการเป็นองค์กรที่ดีปี 2562 แก่หน่วยงานสังกัดทั้งส่วนกลางและภูมิภาค ด้วยนโยบาย 4  ด้าน คือ สังคมและสิ่งแวดล้อม การปรับปรุงระบบให้บริการ การใช้เทคโนโลยี 4.0 และส่งเสริมเจ้าหน้าที่ให้ดูแลสุขภาพตนเอง
กระทรวงสาธารณสุข มอบแนวทางการปฏิบัติงานในการเป็นองค์กรที่ดีปี 2562 แก่หน่วยงานสังกัดทั้งส่วนกลางและภูมิภาค ด้วยนโยบาย 4 ด้าน คือ สังคมและสิ่งแวดล้อม การปรับปรุงระบบให้บริการ การใช้เทคโนโลยี 4.0 และส่งเสริมเจ้าหน้าที่ให้ดูแลสุขภาพตนเอง เพื่อสร้างความเชื่อมั่นในการให้บริการแก่ประชาชน
วันนี้ (24 ธันวาคม 2561) ที่ โรงแรมริชมอนด์ นนทบุรี นายแพทย์สุขุม กาญจนพิมาย ปลัดกระทรวงสาธารณสุข เปิดประชุมเชิงปฏิบัติการเพื่อแลกเปลี่ยนเรียนรู้การดําเนินงานตามนโยบายการกํากับดูแลองค์การที่ดี ของสํานักงานปลัดกระทรวงสาธารณสุข และมอบนโยบายในการดําเนินงาน พร้อมมอบเกียรติบัตรแก่หน่วยงานที่มีผลการดําเนินงานในงบประมาณ พ.ศ.2561 โดยมีผู้เข้าร่วมจากหน่วยงานส่วนกลาง สํานักงานเขตสุขภาพ สํานักงานสาธารณสุขจังหวัด โรงพยาบาลศูนย์ และโรงพยาบาลทั่วไปทุกแห่ง จํานวน 250 คน
นายแพทย์สุขุม กาญจนพิมาย ปลัดกระทรวงสาธารณสุข กล่าวว่า ในปีงบประมาณ 2562 นี้ ได้กําหนดนโยบายการกํากับดูแลองค์กรที่ดี เพื่อให้หน่วยงานในสังกัดสํานักงานปลัดกระทรวงสาธารณสุข นําไปสู่การปฏิบัติ จํานวน 4 ด้าน คือ (1) ด้านรัฐ สังคม และสิ่งแวดล้อม เน้นกิจกรรมจิตอาสาเพื่อบําเพ็ญประโยชน์ต่อหน่วยงานและสาธารณะ ตามพระดําริของสมเด็จพระเจ้าอยู่หัวรัชกาลที่ 10 อาทิ ลดใช้ถุงพลาสติก (2) ด้านผู้รับบริการและผู้มีส่วนได้ส่วนเสีย โดยปรับปรุงการให้บริการ เพื่อความสะดวก รวดเร็ว ลดระยะรอคอย เป็นมิตรกับผู้รับบริการและประชาชน (3) นโยบายด้านองค์กร เพิ่มประสิทธิภาพหน่วยงานด้วยนวัตกรรมหรือเทคโนโลยีสารสนเทศ สอดคล้องกับทิศทางพัฒนาประเทศ ยุค 4.0 และ (4) นโยบายด้านผู้ปฏิบัติงาน เน้นการส่งเสริมให้เจ้าหน้าที่ดูแลสุขภาพตนเอง เนื่องจากข้อมูลการสํารวจความสุขของเจ้าหน้าที่ ในปี 2561 พบว่า เจ้าหน้าที่สาธารณสุข ร้อยละ 52.12 มีค่าดัชนีมวลกายสูงกว่าปกติ มีโอกาสป่วยเป็นโรคเบาหวาน ความดันโลหิตสูง โรคหัวใจ และโรคอื่นๆ อันจะส่งผลต่อระบบสุขภาพ
“ขอให้ทุกหน่วยงานร่วมกันดําเนินงานตามนโยบายการกํากับดูแลองค์การที่ดี ปี 62 เพื่อรวมกันดูแลสังคม สิ่งแวดล้อม ผู้รับบริการ หน่วยงานและเจ้าหน้าที่ของเราเอง ปฏิบัติงานอย่างมีธรรมาภิบาล ตามเป้าหมาย ประชาชนสุขภาพดี เจ้าหน้าที่มีความสุข และระบบสุขภาพยั่งยืน” นายแพทย์สุขุม กล่าว
ทั้งนี้ ผลการดําเนินงานในปีงบประมาณ 2561 ของสํานักงานปลัดกระทรวงสาธารณสุข พบว่ามีหน่วยงานประสบความสําเร็จและผ่านเกณฑ์ประเมิน ได้รับเกียรติบัตรเป็นหน่วยงานที่มีการกํากับดูแลองค์การที่ดี รวม 92 แห่ง แบ่งเป็น ระดับดีเยี่ยม 43 แห่ง ระดับดีเด่น 11 แห่ง ระดับดีมาก 13 แห่ง และระดับดี 25 แห่ง
****************************** 24 ธันวาคม 2561
รัฐบาลไทย-ข่าวทำเนียบรัฐบาล-ยุติธรรม หารือคณะอนุกรรมการฯ พิจารณาให้ความช่วยเหลือ ตาม พ.ร.บ.กองทุนยุติธรรม
วันศุกร์ที่ 16 มิถุนายน 2560
ยุติธรรม หารือคณะอนุกรรมการฯ พิจารณาให้ความช่วยเหลือ ตาม พ.ร.บ.กองทุนยุติธรรม
นายธวัชชัย ไทยเขียว รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือกรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด ครั้งที่ ๖/๒๕๖๐
เมื่อวันพฤหัสบดีที่ ๑๕ มิถุนายน ๒๕๖๐ เวลา ๑๓.๓๐ น.
ณ ห้องประชุมสํานักงานกองทุนยุติธรรม ชั้น ๒๒ อาคารซอฟต์แวร์ปาร์ค
อําเภอปากเกร็ด จังหวัดนนทบุรี
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะอนุกรรมการให้ความช่วยเหลือกรุงเทพมหานคร
และที่เกินอํานาจของคณะอนุกรรมการให้ความช่วยเหลือประจําจังหวัด ครั้งที่ ๖/๒๕๖๐
เพื่อพิจารณาคําขอรับความช่วยเหลือที่เสนอคณะอนุกรรมการฯ ประจําเดือนพฤษภาคม ๒๕๖๐
ประกอบด้วย การขอรับความช่วยเหลือในการดําเนินคดี จํานวน ๓ ราย ๖ เรื่อง
และการขอรับความช่วยเหลือขอปล่อยตัวชั่วคราวผู้ต้องหาหรือจําเลย จํานวน ๑๔ ราย ๑๖ เรื่อง
ให้เป็นไปตามหลักเกณฑ์ของพระราชบัญญัติกองทุนยุติธรรม พ.ศ. ๒๕๕๘
และระเบียบคณะกรรมการกองทุนยุติธรรมว่าด้วยหลักเกณฑ์ วิธีการ และเงื่อนไขในการขอปล่อยชั่วคราว
ผู้ต้องหาหรือจําเลย พ.ศ.๒๕๕๙
โดยมีคณะอนุกรรมการผู้ทรงคุณวุฒิและเจ้าหน้าที่ที่เกี่ยวข้อง เข้าร่วมประชุมฯ
รัฐบาลไทย-ข่าวทำเนียบรัฐบาล-กรมสรรพสามิตมอบแอลกอฮอล์ล้างมือให้กับหน่วยงานทางการแพทย์และสาธารณสุข [กระทรวงการคลัง]
วันศุกร์ที่ 3 เมษายน 2563
กรมสรรพสามิตมอบแอลกอฮอล์ล้างมือให้กับหน่วยงานทางการแพทย์และสาธารณสุข [กระทรวงการคลัง]
กรมสรรพสามิตมอบแอลกอฮอล์ล้างมือให้กับหน่วยงานทางการแพทย์และสาธารณสุข
นายพชร อนันตศิลป์ อธิบดีกรมสรรพสามิต พร้อมคณะผู้บริหารระดับสูง ส่งมอบผลิตภัณฑ์ทําความสะอาดมือที่ผลิตจากแอลกอฮอล์แปลงสภาพ ตามโครงการกระทรวงการคลังร่วมใจสู้ภัย COVID-19 จํานวนรวม 3,000 ลิตร ให้กับหน่วยงานทางการแพทย์และสาธารณสุข ดังนี้
1. โรงพยาบาลศิริราช จํานวน 1,000 ลิตร รับมอบโดย ศ.ดร.นพ.ประสิทธิ์ วัฒนาภา คณบดี คณะแพทยศาสตร์ศิริราชพยาบาล
2. โรงพยาบาลราชวิถี จํานวน 1,000 ลิตร รับมอบโดย นพ.มานัส โพธาพรณ์ ประธานกรรมการ มูลนิธิโรงพยาบาลราชวิถี และ นพ.อุดม เชาวรินทร์ กรรมการผู้จัดการ มูลนิธิโรงพยาบาลราชวิถี
3. โรงพยาบาลจุฬาลงกรณ์ จํานวน 1,000 ลิตร รับมอบโดย ศาสตราจารย์ นายแพทย์สุทธิพงศ์ วัชรสินธุ คณบดีคณะแพทยศาสตร์ จุฬาลงกรณ์ มหาวิทยาลัย
เพื่อให้หน่วยงานนําไปใช้ในทางการแพทย์ในการดูแลรักษาและป้องกันการติดเชื้อ COVID- 19 เมื่อวันที่ 3 เมษายน 2563
#คลังรวมใจสู้ภัยโควิด19
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เป็นประธานเปิดศูนย์ปฏิบัติการด้าน ICT สำหรับการฝึกปัญหาที่บังคับการ (CPX) ปี 2561
วันศุกร์ที่ 25 พฤษภาคม 2561
รองปลัดกระทรวงดิจิทัลฯ เป็นประธานเปิดศูนย์ปฏิบัติการด้าน ICT สําหรับการฝึกปัญหาที่บังคับการ (CPX) ปี 2561
รองปลัดกระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดศูนย์ปฏิบัติการด้านเทคโนโลยีสารสนเทศและการสื่อสาร (ICT) สําหรับการฝึกปัญหาที่บังคับการ (CPX) การฝึกการระดมสรรพกําลังเพื่อการทหาร ประจําปี 2561 (กรส.61) โดยกรมการสรรพกําลังกลาโหมจัดขึ้นตามแผนผนึกกําลังและทรัพยากรเพื่อการป้องกันประเทศ โดยบูรณาการการฝึกร่วมกับการฝึกร่วมกองทัพไทย ประจําปี 2561 (กฝร.61) ภายใต้กรอบการฝึกการบริหารวิกฤตการณ์ระดับชาติ ประจําปี 2561 (C-MEX18) ในระหว่างวันที่ 22 – 24 พฤษภาคม 2561 เพื่อให้ทุกภาคส่วนมีการเตรียมความพร้อมในการจัดเตรียมทรัพยากรสนับสนุนกองทัพให้สามารถปฏิบัติภารกิจตามแผนป้องกันประเทศหรือปฏิบัติการอื่นตามที่ได้รับมอบหมายจากรัฐบาลเพื่อความมั่นคงของชาติได้อย่างมีประสิทธิภาพ สําหรับแผนผนึกกําลังและทรัพยากรเพื่อการป้องกันประเทศ มีทรัพยากรที่สําคัญ 10 ด้าน โดยกระทรวงดิจิทัลฯ เป็นหน่วยประสานงานหลักด้านเทคโนโลยีสารสนเทศและการสื่อสาร จึงได้เปิดศูนย์ปฏิบัติการฯ ดังกล่าวเพื่อการฝึกฯ ในครั้งนี้ ซึ่งมีหน่วยงานที่เกี่ยวข้อง อาทิ กระทรวงมหาดไทย กรมป้องกันและบรรเทาสาธารณภัย สมาคมนักวิทยุอาสาสมัคร กองตํารวจสื่อสาร หน่วยงานในสังกัดกระทรวงฯ เข้าร่วมอย่างพร้อมเพรียง เมื่อวันที่ 22 พฤษภาคม 2561 ณ ห้องประชุม MOC ชั้น 6 อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
********************
รัฐบาลไทย-ข่าวทำเนียบรัฐบาล-“ยุติธรรม” พัฒนาศักยภาพการปฏิบัติงานของศูนย์ยุติธรรมชุมชน ครั้งที่ ๑
วันพุธที่ 27 ธันวาคม 2560
“ยุติธรรม” พัฒนาศักยภาพการปฏิบัติงานของศูนย์ยุติธรรมชุมชน ครั้งที่ ๑
นางกรรณิการ์ แสงทอง รองปลัดกระทรวงยุติธรรม เป็นประธานในพิธีเปิดโครงการพัฒนาศักยภาพการปฏิบัติงานของศูนย์ยุติธรรมชุมชน ครั้งที่ ๑
เมื่อวันอังคารที่ ๒๖ ธันวาคม ๒๕๖๐ เวลา ๑๐.๐๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานในพิธีเปิดโครงการพัฒนาศักยภาพการปฏิบัติงานของศูนย์ยุติธรรมชุมชน ครั้งที่ ๑
ระหว่างวันที่ ๒๕ - ๒๗ ธันวาคม ๒๕๖๐
พร้อมทั้งปาฐกถา เรื่อง “การขับเคลื่อนงานยุติธรรมชุมชนในพื้นที่จังหวัดชายแดนภาคใต้”
เพื่อเตรียมความพร้อมในการปฏิบัติงานและดําเนินกิจกรรมตามแนวทางการส่งเสริมงานยุติธรรมชุมชน
ในพื้นที่จังหวัดชายแดนภาคใต้ ประจําปีงบประมาณ พ.ศ.๒๕๖๑ ให้แก่เจ้าหน้าที่ศูนย์ยุติธรรมชุมชนและ
เจ้าหน้าที่สํานักงานยุติธรรมจังหวัดในพื้นที่จังหวัดชายแดนภาคใต้
เพื่อให้สามารถขับเคลื่อนการดําเนินงานและจัดกิจกรรมด้านการอํานวยความยุติธรรมสู่ชุมชนเป็นไปอย่างมีประสิทธิภาพ
โดยมีเจ้าหน้าที่ศูนย์ยุติธรรมชุมชนและเจ้าหน้าที่สํานักงานยุติธรรมจังหวัดในพื้นที่จังหวัดชายแดนภาคใต้ เข้าร่วมฯ
ณ โรงแรมปาร์ควิว รีสอร์ท อําเภอเมือง จังหวัดปัตตานี
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  20 กุมภาพันธ์ 2561
วันอังคารที่ 20 กุมภาพันธ์ 2561
สรุปข่าวการประชุมคณะรัฐมนตรี  20 กุมภาพันธ์ 2561
วันนี้ (20 กุมภาพันธ์ 2561)  เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล   พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี